14. TRAVNJA 2021. GODINE
Ljudi, trebali bismo spomenuti nešto što smo maloprije doznali.
Bernie Madoff, organizator najveće Ponzijeve sheme u povijesti Amerike,
danas je umro u zatvoru. Imao je 82 g.
Koliko znam, Bernieja su kremirali kad je umro.
Judaizam je protiv kremiranja.
Čvrsto vjerujemo da naše tijelo ne pripada nama.
Pripada Bogu koji nam ga je dao. Zato ga moramo vratiti.
Iz zemlje si nastao, zemlji se vraćaš.
Ali zanimljivi dio priče
u tome je da pepeo tog čovjeka
još leži u kutiji u uredu nekog odvjetnika
jer njegova obitelj ne želi prihvatiti njegov pepeo.
Shvaćam to, ali to ipak boli.
Sigurno im je s njim bilo i lijepo.
Toliko su ljutiti na njega da ta ljutnja nikad neće nestati.
svakog pokopaju, čak i ubojice.
Pokapaju ih.
I njega su trebali pokopati, koliko god mislim da je bio loš.
Nitko iz njegove obitelji ne želi imati nikakve veze s njim.
Tko bi htio biti ikako povezan s pepelom tog opakog čudovišta
koje je bez imalo savjesti uništilo toliko ljudi?
MADOFF: ČUDOVIŠTE S WALL STREETA
Početkom 2007. godine
Bernie Madoff sigurno se osvrnuo na protekle dvije godine i rekao:
„Nisam mislio da ću se izvući.”
Uz pomoć napajajućih fondova i nesposobnih istražitelja SEC-ja
uspio je doći do 2007. godine novcem iz crnih fondova.
Privatnim mlažnjakom redovito leti do kuće na jugu Francuske,
gdje ima novu jahtu.
Živi na visokoj nozi,
ali Bernie i Ruth Madoff nisu jedini
koji su se okoristili tom nevjerojatnom godinom.
U New Yorku se Madoff postarao
da njegovi vjerni poslušnici na 17. katu također dijele njegovo bogatstvo.
Plaću Franka DiPascalija digao je s dva na četiri milijuna dolara.
Frank je kupio ribarsku brodicu, o čemu je oduvijek sanjao.
Annette Bongiorno dobila je veliku povišicu,
a te godine bilo je sve više i više luksuza.
Osjećao je to ushićenje što se napokon popeo
na sam vrh Wall Streeta.
Temeljna ideja Wall Streeta,
što regulatori i akademici katkad smetnu s uma,
jest da donosi zaradu.
Kad netko od nečeg ima koristi, netko drugi na tome gubi.
Godine 2008., sasvim iznenada,
globalna ekonomija našla se na rubu.
Problemi s nekretninama večeras su u svim vijestima
i sve je više jasnih pokazatelja
koliko je stanje u ovoj zemlji teško.
Hipotekarni brokeri prodavali su kuće na temelju loših kredita,
kredita bez dokaza o prihodima,
ljudima koji si te kuće nisu mogli priuštiti niti su shvaćali uvjete.
Tad su investicijske banke uzimale te šugave kredite
za koje su znali da neće biti otplaćeni, upakirali ih s vrijednosnicama
dobili odobrenje regulativnih agencija na Wall Streetu
i prodavali to ulagačima na Wall Streetu.
I survali se s litice.
Stotine tisuća kućevlasnika ne može otplatiti kredit.
Kao da je svijet ispao s tračnica.
Banke su se počele raspadati.
Lehman Brothers u velikim je problemima zbog loših kredita.
Lehman Brothers prijavili su bankrot, Merrill Lynch i AIG bili su u krizi.
Morgan Stanley i Goldman Sachs trebalo je spasiti.
To su ulagačke banke
i najpametniji novac na Wall Streetu.
Kako su tako dugo mogli griješiti?
Bernie i Ruth na jugu su Francuske,
ali Bernie ne može odvojiti pogled od onog što se događa kod kuće.
Burza je strmoglavo padala.
Suočeni smo s mogućnosti globalnog raspada.
To je bila situacija u kojoj se Bernie našao
kad su on i Ruth posljednji put ušli u taj mlažnjak
i vratili se u New York.
Tad je svima bilo stalo samo do toga da brzo povuku svoju gotovinu.
Komu se mogu obratiti?
Znali su da se mogu obratiti Madoffu pa su to i učinili.
Stizali su pozivi iz Frankfurta, Londona,
Madrida, Beča, Abu Dhabija.
„Želimo svoj novac.”
Zahtjevi za povlačenjem novca počeli su pristizati,
a onda se slijevati
te se pretvorili u lavinu.
Rujan i listopad,
tad se počeo stiskati obruč.
Bernie se sad izvrdava što brže može.
Gnjavi, prijeti, moli mnoge od svojih najstarijih klijenata
da prestanu podizati novac i počnu ga opet ulagati.
Nazvao je svoga glavnog ulagača, Fairfield Greenwich,
koji su vodili Jeffrey Tucker i Walter Noel.
„Sad treba kupovati.” Odbili su ga.
Tad je nazvao Sonju Kohn u Bank Mediciju
i pokušao istom taktikom.
Ni ona nije zagrizla.
Do 2. prosinca sve je bilo jasno.
Bernie je primio zahtjeve za povlačenje novca u vrijednosti 1,5 milijarde.
A on je na svom bankovnom računu imao otprilike 300 milijuna.
Ako ispiše ček svakom tko želi podići novac, ček neće imati pokriće.
Naravno, nisam to mogao nastaviti raditi
jer Ponzijeva shema ne funkcionira tako.
Znao sam da je gotovo.
U tom trenutku
on i Frank DiPascali razgovarali su o tome
što će poduzeti.
Bernie je Franku jasno rekao da su preduboko zaglibili da bi se izvukli.
Franku je odmah postalo jasno da ga čeka mnogo godina zatvora
i odmah je potpuno podivljao.
DiPascali je poslije tvrdio
da je tek u tom trenutku shvatio da Bernie zapravo nema
sredstva koja negdje drži
i kojima će se izvući.
Tad je shvatio da je to prevara.
Bernie je Franku rekao što želi učiniti preostalim novcem.
Ispisat će čekove svojim najvećim dugoročnim ulagačima,
vjernim zaposlenicima
i članovima obitelji
koji su mu povjerili novac, a sad će ostati bez svega.
Jer prevari je odzvonilo. Kraj je.
Dok je Frank DiPascali ispisivao čekove
preko kojih je Bernie kanio podijeliti preostali novac,
svojim je sinovima rekao da je to rani bonus za zaposlenike.
Marka i Andrewa to je jako uznemirilo.
Nema im nikakvog smisla
da dijele bonuse u vrijeme takvog stanja na tržištu.
Ujutro 10. prosinca 2008. godine sjedila sam za svojim stolom,
a tad već tjednima nije bilo dobro.
Bernie se čudno ponašao i trudila sam se da mu ne smetam.
Osjetila sam da je ranjiv.
Peter je samo besposleno sjedio
i sjećam se kad su mu Mark i Andy ušli u ured.
Inače bi prvo mene pitali
što njihov tata radi i što se događa u uredu.
Ovaj put samo su prošli kraj mene i ušli u njegov ured.
Mark i Andrew pokušali su ga odgovoriti od dijeljenja svih tih čekova.
Rekli su: „Tata, kako znaš što će biti do kraja ove godine?
Nije li bolje da zadržimo gotovinu
dok ne vidimo kako će godina završiti?”
Poslije nekoliko pokušaja da nekako skrene s te teme
Bernie je napokon popustio.
Stigla je neka pošta za Bernieja pa sam ušla u njegov ured.
Očito sam ih iznenadila
pa su svi skočili na noge i samo zurili u mene.
Ubrzo poslije toga
Mark i Andy pomogli su Bernieju da odjene kaput
i ispratili ga van.
Bernie mi je uvijek govorio kamo odlazi.
Tad je samo prošao kraj mene.
Nije me ni pogledao.
Mark je došao do mene i šapnuo:
„Idemo u božićnu kupnju.”
Više nisam vidjela Bernieja.
Mark i Andrew odveli su u njegov penthaus.
Ruth je bila ondje
i tad je Bernie prvi put sve priznao.
Bio sam u takvom mentalnom stanju da to više nisam mogao.
Gotovo da mi je laknulo što je došao kraj
i što više nisam mogao tako lagati.
I zato sam napokon svojoj obitelji rekao
da je sve to bila prevara.
Bernie im je objasnio koliko je to veliko.
Milijarde dolara.
Ostalo mu je samo 300 milijuna koje je pokušao podijeliti.
Andrew je polako skliznuo niza zid i sjeo na pod u suzama.
Čim je čuo to priznanje da je njihov cijeli biznis propao,
da novca nema,
Mark je bio izvan sebe.
Kad je Ruth napokon uspjela nešto reći, pitala je:
„Što je Ponzijeva shema?”
To je sigurno bio jedan od onih trenutaka kad ti se svijet okrene naglavačke
i shvatiš da je sve što si prije mislio bilo obična laž.
Madoffovi sinovi su otišli.
I odmah su odlučili da se moraju naći s odvjetnikom.
Markov šogor bio je poznati odvjetnik na Manhattanu.
Dogovorili su sastanak kod njega.
Mark i Andrew sve su mu rekli,
a odvjetnik im je jasno rekao:
„Ovo je prijevara u tijeku.
Vaš otac ispisuje čekove
kako bi podijelio novac koji je stekao nezakonitim putem
i ako to ne prijavite,
bit ćete sudionici u kriminalnoj radnji koja se još odvija.”
Morali su prijaviti oca.
11. PROSINCA 2008. GODINE
FBI je rano idućeg jutra ušao u Madoffov stan.
Bernie je u kućnom ogrtaču.
„Znate li zašto smo došli?”
„Znam.”
Pitali su ga je li nesporazum. Bernije je rekao da nije.
„To je Ponzijeva shema. Ono što je rekao sinovima je istina.”
Jedan agent nazvao je ured i sve im to prenio.
Rekli su im da ga privedu.
Objasnili su Bernieju kako se treba obući za uhićenje.
Bez vezica, remena i kravate.
Skinuo je vjenčani prsten i sat.
Bernieja su odveli u zgradu FBI-a na Foley Squareu
i obradili ga kao bilo kojeg drugog kriminalca.
On je tad nazvao Ikea Sorkina.
„Halo?”
„Ovdje Bernie. Lisicama sam vezan za stolicu u FBI-u. Trebam pomoć.”
Odmah sam Madoffu rekao da prestane govoriti ako im je išta rekao.
Tad to nisam znao,
ali on im je dva sata prije tog poziva govorio sve što je radio
i rekao im je da je samo on umiješan u to.
Odmah sam pomislio da je u velikoj nevolji
i da vlada neće pustiti da se izvuče.
Jamčevinu su odredili na 10 milijuna.
Bernie se vratio u svoj stan i tad je sve to eksplodiralo.
Izbio je kaos.
Ako sad trgujete dionicama,
stanite na trenutak.
Uhitili su Bernieja Madoffa.
Ovo je jedna od najvećih Ponzijevih shema u povijesti Wall Streeta.
Počinio ju je jedan od najuglednijih ljudi na Wall Streetu.
Bernard Madoff, bivši direktor NASDAQ-a.
Zazvonio mi je mobitel. Javio sam se i Harry mi je zaurlao u uho:
„Madoff je kapitulirao. Imali smo pravo.”
Rekao sam: „Čekaj.”
Spustio sam telefon i osjetio strašan gnjev.
Osjećala sam se prljavo.
„Kako sam nekog mogla tako pogrešno procijeniti?”
Sve što sam mislila o Bernieju bilo je potpuno pogrešno.
To je bilo poput izdaje.
Izbio je kaos kad su uhitili Bernieja.
Došao je FBI, došao je SEC.
Neki su otišli.
Nisam znala što ću, ali morali smo se javljati na pozive.
Nazvao me jedan gospodin.
Imali smo dobar odnos, uvijek bismo razgovarali. Pitao me:
„Eleanor,
jesi li znala?”
Kao da me netko udario.
Nije mi palo na pamet da bi netko to mogao pomisliti.
To je bio još jedan udarac. Pomislila sam: „Sranje!”
Rekla sam: „Ne, nisam.”
Pete je bio ondje. Spustila sam slušalicu i pitala ga što bih trebala raditi.
„Što bih trebala raditi?”
Samo se udaljio od mene.
Tad sam shvatila da sam sama.
Zvali su ljudi odozdo iz predvorja
i zahtijevali da netko dođe razgovarati s njima.
Otišla bih do recepcije s još nekim ženama iz ureda
i radile bismo to po 20 minuta
jer je bilo previše. Bilo je grozno.
Ljudi su bili uplašeni. To ste im jasno čuli u glasu.
Inače u istrazi organiziranog kriminala
počnete od nekog tko je nisko u organizaciji
i polako idete prema vrhu.
Ovaj put dobili smo glavnog tipa i znali samo da nedostaje puno novca.
Sve smo zaposlenike okupili na 19. katu.
Nismo znali tko je od njih sudjelovao u svemu tome,
tko mu je bio suradnik,
a tko od njih nema ništa s tim.
Odnekud smo morali početi pa smo razgovarali sa zaposlenicima.
Poslije tog razgovora FBI je doznao da tvrtka ima još cijeli jedan kat.
Došli su na 17. kat
i otvorili su im vrata.
Ušli smo i pomislili:
„Sranje!”
Naišli smo na mnogo soba prepunih kutija.
Posvuda papiri i dokumenti.
Shvatio sam da ćemo, ako počnemo micati te dokaze,
izgubiti veći dio konteksta.
Zato sam 17. kat proglasio poprištem zločina
pa smo istragu započeli na licu mjesta.
Prava igla u stogu sijena!
Kako ćemo sve to povezati?
Ključ bi bio neki izvor, doušnik, očevidac koji surađuje
i koji će nas provesti svime time.
To je bio Frank DiPascali.
Znao je da se jako izložio kriminalnoj radnji.
Imao je obitelj koju je volio.
Zato je morao misliti na sebe.
Frank nam je rekao sve detalje
po kojima smo razotkrili cijelu shemu.
To je zbilja bilo nevjerojatno.
Nikad se ni u što nije ulagalo.
Nikad nisu trgovali.
U drugim Ponzijevim shemama ljudi bi uložili u nešto i izgubili.
Bili su loši trgovci pa bi to pokušali nadoknaditi shemom.
Ali takvo što nikad nisam vidio. Nije bilo nikakvog trgovanja.
G. Madoff, što biste rekli ljudima koji su izgubili novac?
B. Madoffa dočekalo je naguravanje po povratku kući
poslije kratkog pojavljivanja da saveznom sudu u srijedu.
Bila sam straga u toj gužvi televizijskih kamera i novinara.
Ne dirajte me.
Onaj poznati prizor kako gura televizijskog snimatelja.
Tako je bilo svaki dan.
Što biste rekli ljudima koji su izgubili novac?
Što biste im rekli?
Prevara Bernieja Madoffa bila je poput goleme uzbune
za poslovno novinarstvo.
Gomila novosti.
Bila je gomila toga
jer to što se dogodilo bilo je mnogo veće od jednog čovjeka.
Bila je financijska kriza
i mnogi su gubili dom,
povlastice na poslu.
Bilo je sve više nezaposlenih.
Ljudi su tražili krivce, ali to su bile institucije.
Za mnoge su to bile samo zgrade.
Iznenada se na sceni pojavio Bernie Madoff
pa je postao otjelovljenje te krize,
postao je lice financijske krize.
Sva mržnja, sav otrov, sav gnjev
koji su bili usredotočeni na Wall Street
sad su se mogli prebaciti na njega.
Ljude je zanimalo kako je Madoff dobio jamčevinu.
Zašto on živi u penthausu,
za razliku od mnogih nesretnika
koji nemaju njegov novac
i koji su u zatvoru bez jamčevine?
To nije bilo u redu.
Prvo su govorili o Bernieju Madoffu.
A onda o nekim ulagačima.
Steven Spielberg, vlasnik Metsa Fred Wilpon...
Prvo su počeli spominjati poznajte ljude s tog popisa.
Elie Wiesel, dobitnik Nobelove nagrade i bivši logoraš...
U prvi tren…
osjetio sam
ne fizičku, nego mentalnu ogoljenost.
Sve mi je oduzeto.
Trebali su dani, katkad i tjedni, da uđu u trag
umirovljenom zatvorskom čuvaru,
umirovljenim učiteljima i zubarima.
KAKO SMO UPROPAŠTENI
To su bili stvarni ljudi
i tad ste vidjeli tko su, vidjeli ste kako izgledaju.
Tad je to dobilo ljudsku dimenziju i postalo stvarno.
Kad je moj otac umro, moj mlađi brat rekao je:
„Sav tatin novac je kod Madoffa. Neka i ostane ondje.”
Odlučila sam otići u mirovinu i rekla:
„Bože, pa tu ima novca.
Mogla bih otići u mirovinu i živjeti od tog novca.”
Odselila sam se na Floridu i vlastitim novcem,
svojom ušteđevinom, kupila kuću.
To mi se činilo sjajno jer sam to mogla dobivati,
vratiti novac uložen u kuću
živjeti od njega u mirovini.
Mislila sam da se više neću seliti.
Bila sam jako sretna.
U kući sam bila tek četiri mjeseca kad me nazvao brat
i rekao mi da su Bernieja Madoffa uhitili zbog prevare.
Bila sam u šoku.
Često sam se pitala što bi bilo da je otac još živ
i čuo što se dogodilo.
Mislim da bi ga to ubilo još brže nego rak.
Otac je ulagao preko Madoffa od ranih 80-ih.
A onda je sav taj novac nestao.
Tek tako.
Bilo je to 30 milijuna novca za Monopoly.
Osjećao sam se glupo što me prevario, a očito jest.
Moja je obitelj rekla:
„Rich ima iskustva s Wall Streetom.
On shvaća što se događa.”
Jesam li trebao biti pametniji?
To je itekako utjecalo na mene osobno.
Kad sam čula što se dogodilo i shvatila da neću dobiti novac,
uzrujala sam se i uplašila.
Što ću? Ne mogu tražiti posao.
Već sam ušla u sedamdesete godine.
Ali bilo mi je grozno zbog mog oca, iako je on već bio umro.
Moja majka znala je koristiti jednu frazu.
„To je shanda za susjede.”
A to je značilo da će susjedi znati za vašu lošu odluku.
To je sramota.
Prevarili su ga.
I to me jako naljutilo.
Žena i ja donijeli smo neke financijske odluke.
Imamo sina s invaliditetom,
ali zaključili smo da ne trebamo osiguranje
jer smo imali novac kod Madoffa
koji bismo mogli upotrijebiti za njegove potrebe.
To je propalo.
Htio sam da moja majka ostane u svojoj kući,
kući koju je moj otac izgradio u Palm Springsu.
Ali znao sam da ćemo tu kuću, koja nam je bila najveća nekretnina,
morati prodati.
Moju je majku to uništilo.
Ali ne vrijedi plakati.
Mnogi su izgubili ama baš sve.
Gospodarski kriminal razlikuje se od običnog.
U običnom kriminalu imate mrtve prije negoli pokrenete istragu.
U gospodarskom kriminalu je obrnuto.
Francuskog menadžera ulagačkog fonda,
koji je preko Madoffa uložio 1,5 milijarda svojih klijenata,
našli su mrtva u njegovu uredu i čini se da je riječ o samoubojstvu.
René-Thierry de la Villehuchet.
Svi su to objavili.
Thierry se ubio
jedanaest dana nakon što se Bernie predao.
Thierry se te noći zaključao u ured,
razrezao žile i iskrvario u kantu za otpad kako ne bi ostavio nered za čistačicu.
Odabrao je takvu smrt,
bolnu,
kako bi se iskupio za svoje propuste.
Kakva šteta za njega!
Bio je častan, a izdali su ga.
Meni je to osobno bilo traumatično.
Tri sam dana plakao
jer sam kanio nazvati Thierryja.
Znao sam da je mnogo izgubio
i da mu je tvrtka propala.
Možda sam to mogao spriječiti da sam ga nazvao.
12. OŽUJKA 2009. GODINE
Možda posljednji put
Bernie Madoff jutros je otišao iz svog stana vrijednog 7 milijuna
i pošao na savezni sud.
Bernie je odlučio priznati krivnju jer jest bio kriv.
Ništa ne bi mogao dobiti suđenjem.
Bio bi to dugotrajan proces
koji bi njegovu obitelj izložio neumornoj,
nemilosrdnoj pozornosti javnosti.
Odlučio je: „Završimo to.
Moram se riješiti kamera
i zaštititi Ruth i sinove.”
Uslijedio je niz optužba za prevaru s vrijednosnicama
i pranje novca protiv njega
i to je dugotrajan proces.
Nije bilo dovoljno da prizna krivnju. Morao je objasniti što je radio.
Na kraju je njegov odvjetnik zatražio produljenje jamčevine
sve do čitanja presude nekoliko mjeseci poslije.
Sudac je odbio.
„Priznao je krivnju, kriminalac je
i mora u zatvor.”
To je značilo da su Bernieja već taj dan odveli u zatvor.
U sudnici je zavladao muk.
Čulo se škljocanje lisica koje su mu staviti oko ruku.
Bio je u Središnjem gradskom pritvoru,
gdje je čekao presudu.
Vlada je htjela, tužilac je htio da pristanem na nekakvu nagodbu.
Ponudio mi je nagodbu
ako mu kažem tko je sve bio umiješan u tu prevaru.
Mislili su da nisam sve to mogao učiniti sam,
da su morali biti umiješani i drugi.
Kad je rekao da je sve sam učinio,
znao sam da uglavnom želi zaštititi svoju obitelj,
ali i zaposlenike.
Nemoguće je da netko sam izvede tako složenu prevaru.
Zaposlenici na 17. katu bili su ono što ja zovem tupavi suurotnici.
Svi su imali samo maturu,
nitko nije znao kako Wall Street radi
i oni su zapravo omogućili
da se ta Ponzijeva shema održi godinama.
Za vrijeme naše istrage
glavna obrana zaposlenika,
čak i Franka DiPascalija,
bila je da nisu znali da je to Ponzijeva shema.
Ali, dok su rekli kako nisu znali da je to Ponzijeva shema,
također su rekli: „Znali smo da trgovanje nije zakonito,
ali mislili smo da Bernie ima sredstva negdje u Europi
i nekretnine kojima to može pokriti.”
E, pa i to je nezakonito.
Savezni istražitelji polako razotkrivaju 20 godina prevare u Madoffovoj tvrtki.
Ne istražuju samo Madoffa, nego i njegove sinove koji su vodili trgovanje.
Andrew i Mark Madoff sigurno su znali
da taj savjetnički dio posla
nije bio uobičajeni brokerski posao.
Možda nisu znali da je Ponzijeva shema,
ali znali su da nije onako kako je izgledalo.
Ondje sam radila 25 godina.
Gledala sam kako ti momci odrastaju.
Nikad nisu silazili dolje gdje je bio savjetnički posao.
Nisu bili povezani s tim.
Pod mikroskopom je bila i njegova 49-godišnja žena Ruth,
koju nisu optužili.
Nemam komentara ni o čemu.
Često me pitaju mislim li da je Ruth znala.
Dobro sam istražio Ruth.
Ruth je imala ured vrlo blizu Berniejevog.
Ušao sam u njezin ured, otvorio ormarić s dokumentima
i odmah vidio da smo naišli na zlatni rudnik.
Da je Ruth Madoff imala neko ulično ime,
znali bi je Ruth Knjiga jer je bila knjigovođa i bila je sjajno organizirana.
Osobne porezne prijave, bankovni izvještaji,
informacija o Berniejevim jahtama,
njihove nekretnine...
Sve nam je bilo kao na dlanu.
Puno smo naučili o Berniejevom stilu života,
ali ništa nije upućivalo na to da ona zna za Ponzijevu shemu.
Ne znamo što joj je Bernie rekao.
Moj je otac dobro pazio na novac.
I mene je pokušao odgojiti tako da pazim na novac.
Govorio je: „Ako ti nešto izgleda sumnjivo, jest sumnjivo.”
Ali nije poslušao vlastiti savjet.
I ne krivim ga.
Krivim vladu.
SEC mu je povjerovao.
I njih je prevario.
Ako vam dođe SEC
i istraži vaš biznis,
i umjesto da postigne traženi rezultat,
a to je da relativno lako otkrije prevaru,
vi dopustite da se prevara nastavi i čak tom biznisu date kredibilitet
koji samo raste kao posljedica vaše neuspješno provedene istrage,
tad je to oštra osuda vlade.
Da nije bilo financijske krize, možda ga nikad ne bi ulovili.
„Žao nam je i rješavamo problem.”
To je odgovor koji smo danas dobili o SEC-ja.
Pokajničke regulatore danas je Kongres pozvao na razgovor
poslije teških optužba da je agencija nesposobna.
Kongres je pokrenuo istragu i pozvali su me da svjedočim.
Došao sam rano.
Svi su novinari već bili ondje.
Razgovarao sam s njima i rekao im da će biti gadno,
da slijedi uzbudljivo svjedočenje.
Kraj njih je bilo osoblje SEC-ja.
Zapravo sam tako njima rekao da ću biti nemilosrdan.
Kao što će svjedočenje pokazati,
dali smo sve od sebe kako bismo SEC naveli da istraži
i zaustavi Madoffovu Ponzijevu shemu
redovitim upozorenjima koja smo počeli slati u svibnju 2000. g.,
dok je Madoffova Ponzijeva shema iznosila samo 3 do 7 milijarda.
Podnijeli smo im dovoljno razloga za alarm i matematičkih dokaza
da ga zaustave odmah, na licu mjesta.
Nažalost,
budući da nisu reagirali 2000.,
2001., 2005., 2007. ni 2008. godine,
sad smo ovdje.
Bilo je to kao eksplozija kakvu dotad niste vidjeli.
Agencija se doslovno uzdrmala.
Bio je
vrlo određen
o svim njihovim propustima i strog prema tim propustima.
SEC ima previše odvjetnika
i premalo iskusnih ljudi s profesionalnim znanjem da bi otkrili prevaru
čak i kad im serviraju slučaj težak nekoliko milijarda.
Nemate izlika.
I trebali biste ispričati Madoffovim žrtvama.
SEC i dalje riče kao miš i grize kao buha.
Rekli su da je to bilo najžešće svjedočenje još od Watergatea.
Mislim da govorim u ime svih kad kažem da mrzimo prevaru.
Voljeli bismo da se to nije dogodilo...
Posao vam je da spriječite prevaru, a ne da je mrzite.
Jedan čovjek odveo vas je do tih govana Bernieja Madoffa
i zabio vam nos u to, a vi to niste shvatili.
Mogli ste ga zaustaviti odmah,
prateći samo jednu tvrdnju
da oni ničim ne trguju.
Ako vi pazite da se to ne događa, potpuno ste zakazali!
Ne shvaćate?
Je li SEC u dosluhu s tom industrijom?
Drži li ih ta industrija u šaci
ili oni paze na porezne obveznike?
Kad sam počeo poslovati s klijentima,
bio sam mali igrač bez ičeg.
Bio sam klinac iz Queensa.
Nisam išao na Harvard i slično.
Zašto bi itko radio sa mnom?
Povjerio mi novac?
Ali odmah sam naučio jedno.
Što god da radite u ovom poslu, nikad ne prekršite obećanje.
Vaše je obećanje zakon i to je to.
Vjerovali ste svima.
Ali u ovoj industriji ništa nije onako kako izgleda.
Bernie Madoff priznao je krivnju, što je skrenulo pozornost s banaka
i nekih drugih velikih ulagača
koji su trebali završiti u zatvoru.
Po meni su se napajajući fondovi riješili odgovornosti
i nisu snosili posljedice
zbog svih tih nedužnih ljudi koji su izgubili sve.
Odgovorni su jer nisu sve provjerili, što im je bio posao.
Mislim da su u vlasnici Fairfielda,
Sonja Kohn i svi ti drugi trebali završiti u zatvoru.
Ali Madoff nikako ne bi mogao počiniti takvu prevaru
da u tome nije sudjelovao JP Morgan.
JP je jedina ustanova
koja je imala uvid u Ponzijevu shemu:
njegov račun.
Račun broj 703.
Banka je izjavila da ste u razdoblju od 2003. do 2008. godine
na svom računu u JP Morgan Chaseu
imali 3 do 6 milijarda.
-Je li to točno? -Da.
Za banku je to dovoljan pokazatelj
da to nije normalan bankovni odnos.
Imaju obvezu prema Zakonu o povjerljivosti banaka
da taj račun nadziru
i doznaju o kakvom je poslu riječ.
Kad prebacite više od 10 000 kroz sustav banke,
a bankar ne vidi logiku te transakcije,
to bi trebalo rezultirati izvještajem o sumnjivoj aktivnosti.
I onda to istraži savezna vlast.
FBI.
Kako prebaciš
milijarde dolara u lažnim transakcijama iz jedne u drugu veliku banku
bez takvog izvještaja?
Ljudi su znali da ne smiju previše pitati.
Ako zarađujete mnogo novca
i kažu vam da ništa ne pitate, ništa ne pitate.
Pohlepa tako utječe na ljude.
JP Morgan platio je nekoliko milijarda u globama
zbog uloge u Madoffovu slučaju.
Ali nitko nije završio u zatvoru niti je proglašen krivim.
Nikog nisu ni optužili.
Kako je to moguće?
Tako oni posluju.
JP Morgan Chase priznao je krivnju za pet velikih financijskih urota
u vrijednosti nekoliko milijarda zadnjih šest godina.
Kad ih ulove,
ne moraju prikazati koliko su tim kršenjem zakona zaradili.
Plate globu i nastave.
Tako da je JP Morgan Chase profitirao
od Madoffovih zločina.
Moram vjerovati da su znali sve što se događa.
Madoffova prevara mnogo je veća od drugih.
To je dosad najveća Ponzijeva shema.
Kad je to na kraju prestalo 2008. godine
ljudi su ukupno mislili da kod Madoffa imaju 64 milijarde.
64 milijarde dolara.
Ali to je bio imaginarni novac. Bernie ga je stvorio ni iz čega.
Te 64 milijarde, ne zaboravite,
lažni je profit koji sam prikazao.
Ali imamo i stvaran broj.
Zbiljski novac koji su ljudi Bernieju dali u gotovini
iznosio je oko 19 milijarda dolara.
Tih 19 milijarda ljudi su dali Madoffu da bi ih uložio.
To je vrtoglav iznos, 19 milijarda.
Od neprofitnih ustanova,
zaklada, pojedinaca,
do ljudi koji su prodali male biznise
i uložili životnu ušteđevinu.
Puno je ljudi sav novac uložilo preko Madoffa.
I sve su izgubili.
Poslije šokantnog otkrića da Bernie ni u što nije ulagao
ljudi su shvatili da nema nikakvih sredstava nigdje
i nastao je očaj.
Očaj je malo popustio kad je iz Washingtona došla presuda
da je Bernie bio član Korporacije za zaštitu vrijednosnica i ulagača.
Takozvanog SIPC-a.
SIPC je Kongres osnovao
za zaštitu ulagača i vrijednosnica 1970. godine,
a cilj je bio da to ima ulogu osiguravajućeg fonda
koji bi svakom ulagaču dao po 500 000
u slučaju da broker uzme novac i ne trguje njime.
Tih 500 000 dolara trebao bi platiti Wall Street.
Wall Street financira SIPC novcem prikupljenim članarinom.
No u Madoffovu slučaju
sud je odlučio
da se to ne odnosi na takozvane Ponzijeve sheme.
Ukratko, to osiguranje ne pokriva Ponzijevu shemu.
Ali to je glupost.
Ljudima to osiguranje treba baš u slučaju Ponzijeve sheme.
Ironija je u tome
što je taj osiguravajući fond dva desetljeća bio strašno neadekvatan.
Godine 1990. SIPC je odlučio
da bi svaki član fonda
trebao uplaćivati
150 dolara na godinu.
Ne po klijentu, što bi već bilo smiješno.
Nego po tvrtki.
To je manje nego što svaki tjedan potroše na cvijeće.
Bilo je toliko Madoffovih žrtava
da bi SIPC bankrotirao kad bi svakom platio naknadu.
Tad se upleo Irving Picard.
Madoffov stečajni upravitelj.
Stečajni upravitelj odgovoran je
za likvidaciju registriranog brokera koji je bankrotirao.
Picarda je imenovao SIPC.
Plaćao ga je SIPC.
Irving Picard treba utvrditi koliko se kome duguje.
Picard je odabrao formulu za koju je odlučio da je najjednostavnija.
Formulu neto dobiti.
Nastavljamo izvlačiti novac, a pokušavamo biti pošteni.
Neki su neto gubitnici,
što znači da nisu uspjeli izvući novac iz Ponzijeve sheme.
Ali recimo da sam rano počela ulagati preko Madoffa.
Cijelo sam vrijeme izvlačila novac,
nisam znala da je to prevara i izvukla sam više negoli sam uložila.
Po stečajnom upravitelju ostvarila sam neto dobit
i sad moram vratiti taj novac.
To se zove clawback.
Te tužbe za clawback podigao je stečajni upravitelj
protiv mnogo stotina ulagača.
No to je bilo vrlo kontroverzno
jer su neto dobitnici bili mali, rani ulagači.
koji su s Berniejem bili od početka.
Uložili su preko njega i živjeli od zarade
koju stekli njegovim navodnim ulaganjima.
Primjerice, ako je moj otac bio klijent Bernieja Madoffa
i njegov račun je naslijedila moja majka,
a poslije njezine smrti ja,
od mene biste, kao njegove unuke,
tražili da vratim ono što je moj djed podigao prije 45 g.
Nije čudo što su ljudi bili gnjevni,
osobito oni koji su novac podizali svake godine
kako bi financirali mirovinu ili poslali djecu na školovanje.
A na to su plaćali i porez.
Pitali su: „Kako ću vratiti novac koji sam već dao Poreznoj?”
Picard je uzimao novac jednoj skupini ulagača
kako bi platio drugoj, što je za mene obrnuta Ponzijeva shema.
Žrtve su opet postale žrtve.
S Madoffom sam bio od 1992. godine
i podigli smo više negoli smo uložili.
A onda je stečajni upravitelj rekao da moramo pljunuti taj novac.
Nismo ga imali
jer smo taj novac trošili svake godine.
Naš slučaj trajao je godinama.
Godinama smo zvali odvjetnike i pitali ih što se događa.
Nismo mogli planirati život.
Bilo je grozno.
Grozno.
U jednom trenutku rekli su nam da bi bilo najbolje da se razvedemo
jer smo čuli da ženi ništa ne uzimaju.
Ali ništa nismo znali i nikom nismo mogli vjerovati.
Rekli smo: „Nema šanse.”
I odlučili se boriti drukčije.
Preko zahtjeva za financijske poteškoće.
Ispunili smo formular.
Tipa: „Ako odete do svog ormara
i prodate svu svoju odjeću, koliko biste dobili za nju?”
Imao sam šest pari traperica.
Koliko vrijedi nakit?
-Nakit. -Ne nosim nakit.
Nismo to imali. Pa umjetnine.
Nemamo umjetnine.
Ispunili smo to kako bismo pokazali što imamo, a to nije bilo puno.
Bilo je vrlo bolno prolaziti to iz godine u godinu
ne znajući što će se dogoditi.
Ali na kraju je upalilo.
Naši odvjetnici razgovarali su s njima i stečajni upravitelj na kraju je rekao:
„Slobodni ste.”
Kao da sam izgubila muža na nekoliko godina
zbog sveg tog truda koji je uložio u traženje rješenja.
Jako se uživio u to traženje rješenja.
Jedan dio njega je nestao.
A to ostavlja posljedice.
Zaradio sam taj novac, uložio ga,
sve sam dobro provjerio
i svejedno sve izgubio.
Jedno je kad izgubiš sve što si u životu uštedio.
To je jako loše.
Ali stravično je kad izgubiš i kuću.
U ovom slučaju morate odrediti tko su žrtve.
Ima udovica koje…
Koje su sve povjerile Bernieju.
Ljudi koji su uložili preko napajajućih fondova.
Nisu znali što on radi.
Ali ako pogledate velike ulagače,
ljude koji su uložili milijune, čak i milijarde dolara preko Madoffa,
ljude koji bi navodno trebali znati kako sve to ide,
oni su, zapravo, sklopili pakt s vragom.
Mislim da su znali u što se upuštaju.
Mislim na veliku četvorku Madoffovih ulagača.
Normana Levyja, Jeffa Picowera, Stanleyja Chaisa i Carla Shapira.
Imao sam poseban odnos s tom četvoricom.
Nisu me htjeli prevariti jer, kao prvo,
bili smo bliski kao obitelj, a i donosio sam im veliku zaradu.
Ne bi ubili koku koja nese zlatna jaja.
Picower je bio nešto drukčiji.
Picower se ponašao kao suurotnik.
Sumnjam da bi Berniejeva prevara teška toliko milijarda
preživjela bez njega.
Bernie je trebao Picowerovu pomoć
kako bi novac pristizao
i mišljenja sam da je Picower Bernieju pomogao da zataji porez.
Iskoristili su jedan drugog.
Picower je od Madoffove prevare zaradio više nego itko drugi,
a Irving Picard znao je što se događalo.
Kad su uhitili Madoffa,
Irving Picard počeo ga je progoniti kako bi došao do tog novca.
Irving Picard, stečajni upravitelj zadužen za povrat sveg tog novca,
tužio je Picowera i njegovu ženu,
tvrdeći da su ostvarivali godišnju zaradu od 950 % na Madoffova ulaganja
u vrijeme kad je prosječna zarada na tržištu bila oko 9 %.
Oduvijek sam vjerovala da je Picower o toj prevari znao puno više.
Nažalost, to nećemo doznati.
Policija pokušava doznati kako je Jeffry Picower završio mrtav
na dnu svog bazena.
Zasad to istražuju kao utapanje,
no još ništa nisu eliminirali.
Znali su da su ga kanili optužiti
zbog uloge u Ponzijevoj shemi
te da se zato možda pokušao ubiti.
Ali poslije obdukcije su zaključili da je umro od infarkta.
Da je Jeffry Picower poživio,
mislim da bi ga osudili.
Jeffry Picower trebao je završiti u zatvoru,
a Picard je uspio izvući njegov novac.
Žena Jeffryja Picowera, Barbara, morala je vratiti 7 milijarda
koje je on izvukao preko Ponzijeve sheme.
Nadamo se da se pozitivan rezultat,
poput ovog s Picowerom i još nekim drugim nagodbama,
može i hoće ponoviti.
Što se ostalih iz četvorke tiče,
nasljednici Norma Levyja morali su vratiti 220 milijuna.
Nasljednici Stanleyja Chaisa nagodili su se za 277 milijuna.
A Carl Shapiro vratio je 625 milijuna.
Irving Picard vratio je više od 14 milijarda
od ukupno 19 milijarda gotovine
koje su bile uložene u prevaru.
Nitko nije ni sanjao da bi mogao vratiti toliko novca.
No metode kojima se po zakonu morao služiti
bile su zbilja strašne.
Napao je Madoffove žrtve.
Ljude prosječne starosti 70 godina.
Neki su se morali opet zaposliti.
Tužio ih je zbog poreza, oduzimao kuće,
a za to je naplaćivao sramotne iznose.
Tvrtka Irvinga Picarda tijekom svih tih godina
naplatila je više od milijarde dolara za posao stečajne uprave.
Irving Picard jako se obogatio zahvaljujući Madoffovom debaklu.
Proces nije bio pošten jer smo mi bili nedužni,
a sve smo to morali proći...
Osjećam se kao žrtva.
Ja to gledam drukčije.
Kad to gledaš analitički,
drugim žrtvama mogao je platiti
samo oduzimanjem onima koji su digli više negoli su uložili.
Ne sviđa mi se, ali ne vidim bolju alternativu.
Bilo je to nužno zlo koje smo morali proći,
a upravitelj je samo radio svoj posao.
IRVING PICARD ODBIO JE RAZGOVARATI S NAMA
POZIVAJUĆI SE NA PARNICE KOJE JOŠ TRAJU.
29. LIPNJA 2009. GODINE
Zadnja tri mjeseca Bernie Madoff proveo je
u malenoj ćeliji na Manhattanu nedaleko ovog suda.
Danas će doznati kako će provesti ostatak života.
Svako jutro se probudim i moja žena…
Imam ono što je najvažnije.
To mi ne može oduzeti.
O prethodnom kažnjavanju gospodarskog kriminala u Americi puno govori to
što su se Madoffove žrtve prije izricanja presude najviše bojale
da će samo dobiti packu po prstima.
Da će ga samo potapšati po glavi
i poslati u neki ugodni zatvor
u kojem će odležati blagu kaznu.
To ne bi bilo prvi put. Već su to viđali.
Na izricanju presude u lipnju 2009. godine
u sudnici je bilo mnogo žrtava Bernieja Madoffa.
Govorili su o tome kako su sve izgubili.
Pošao sam u mirovinu.
To je sad nemoguće.
U trgovini moram paziti što kupujem.
Sad je sve drukčije.
Pobudim se usred noći jer sam sanjao o tome.
O šteti koju je učinio cijeloj mojoj obitelji.
Nikad nisam vidjela da netko izazove toliku financijsku katastrofu.
Njegov odvjetnik Ike Sorkin molio je za milost, za blagu kaznu.
Rekao je: „On ima 70 godina.
Očito više nikad neće učiniti nešto takvo.”
Bernie je tad rekao: „Ispričat ću se svojim žrtvama.”
Najčudnije je bilo
što nije imao nikakav izraz lica.
Nije se vidjelo kajanje.
Nije bio emocionalan.
Bio je poput financijskog serijskog ubojice.
Mogao je gledati udovice u oči,
uzimati im novac i govoriti:
„Sve je sređeno, vjerujete mi.”
I odmah ih prevariti.
I to je učinio mnogo, mnogo puta.
Tad je sudac progovorio.
Rekao je da mora donijeti presudu
koja će biti sukladna veličini Madoffova zločina.
Osudio ga je na 150 godina.
To je bila čisto simbolična presuda.
Sudac je tako rekao:
„Učinili ste golemu štetu čovječanstvu.
Čovječanstvo će vam sad uzvratiti istom mjerom.”
To je bilo vrlo dojmljivo.
Poslije njegova priznanja krivnje i izricanja presude
svi smo nastojali,
brojne vladine agencije, njegove žrtve, svi mi,
privesti pravdi sve aktere koji su bili umiješani u to.
Neko vrijeme bio sam član tima
koji je istraživao sve u vezi s Madoffovom prevarom.
Trebalo im je nekoliko godina da pripreme cijeli slučaj
na temelju onog što im je Frank rekao,
a to je rezultiralo optužnicama protiv zaposlenika na 17. katu
koji su, po mišljenju vlade, svjesno sudjelovali u prevari.
Annette Bongiorno i Jodi Crupi dobile su po šest godina zatvora.
Jerry O'Hara i George Perez dobili su po dvije i pol godine.
Katkad se zaboravlja
da je Peter Madoff i dalje bio pod istragom.
Priznao je krivnju po dvije točke.
Falsificiranje podataka o prodaji
i sudjelovanje u kriminalnoj uroti koja je imala više nezakonitih ciljeva.
Nijedna od tih optužba nije imala ništa s Ponzijevom shemom.
Insistirao je da o tome nije znao ništa.
Svejedno su ga osudili na 10 godina u saveznom zatvoru.
Franka DiPascalija optužili su za prevaru s dionicama.
Ali, budući da je surađivao s vladom,
njegovu presudu izrekli su tek na kraju cijelog slučaja.
Slučaj je završio poslije mnogo godina.
Frank je dobio rak pluća i brzo umro.
Nisu mu izrekli presudu.
Bila je to golema prevara
i svi ti ljudi kojima su sudili
sudjelovali su u njoj desetljećima.
Nisu bili samo malo krivi, bili su potpuno krivi.
No istodobno nisu oni bili glavni pokretači prevare.
Je li onda kazna koju su dobili
poštena?
Nije na meni da to kažem.
Bi li dobili težu kaznu da sam ja bio sudac?
Bi.
Mnogi su mrzili Marka i Andrewa poslije Berniejeva uhićenja.
Mrzili su te krasne mladiće u kojima su vidjeli čudovišta.
Pritisak na Marka i Andrewa nije prestao od početka skandala.
Želim da njegova obitelj pati kao što je moja patila.
Bili su izloženi neumornom, žestokom,
neprijateljskom pritisku javnosti i novinara.
G. Madoff?
Sinove je šokirao i užasnuo zločin njihova oca.
Rekli su Ruth da će morati odabrati.
Insistirali su da prekine sve kontakte s Berniejem.
„On ili mi”, rekli su joj.
I, što je još gore:
„On ili tvoja unučad.
Biraj.”
Ali nije ga mogla potpuno pustiti.
Bila je s njim od svoje 13. godine
i nije mu mogla okrenuti leđa kad ju je trebao.
Tako su počeli mjeseci sukoba
Ruth i njezinih voljenih sinova.
Nisu je htjeli vidjeti.
Obitelj se raspala.
Kao da ste je razbili čekićem.
To što je učinio meni i mom bratu, mojoj obitelji, neoprostivo je.
To što je učinio svih tim ljudima
kojima je uništio život...
Nikad to neću shvatiti i nikad mu neću oprostiti.
Nikad više neću razgovarati s njim.
Andy je nekako uspio nastaviti živjeti svoj život.
Mark nije.
Jednostavno nije. To mu je bilo previše.
-Razgovarali ste s tatom? -Nemam komentar.
Bio je u groznom stanju.
Ne znam je li mu itko ikako mogao pomoći
jer su ga stalno optuživali.
Bezbrojne aluzije.
Nisu popuštali.
Nikamo nije mogao otići.
Teško mi je govoriti o Marku.
Tragična vijest u vezi s Madoffovim skandalom.
Najstarijeg sina osramoćenog financijera
našli su obješenog u njegovom lijepom stanu u New Yorku
i čini se da se ubio.
Policija kaže da je 46-godišnjeg Marka Madoffa našao šogor nešto poslije 7:30.
Objesio se uzicom za psa
dok je njegov dvogodišnji sin spavao.
Za sobom ostavlja četvero djece iz dva braka.
Sjećam se kako sam tada pomislila
da je tako ocu poručio da se j...
Učinio je to na dvogodišnjicu dana kad im je otac rekao za Ponzijevu shemu
i mislim da je to namjerno tako planirao
kako bi ocu poručio:
„Evo što si mi učinio.”
Nikako ne mogu prihvatiti to što mu je učinio, što se dogodilo.
Zato što imam sina otprilike tih godina.
Ne mogu ni zamisliti da tako pati.
A on je zbilja patio.
Mislim da zato plačem.
Bili smo bliski. Bio mi je najbolji prijatelj.
Htio sam mu pomoći.
Do smrti ću žaliti što nisam učinila ono što je htio.
Ne znam bi li išta bilo drukčije, ali...
Da sam bar pokušala.
Poslije Markove smrti Ruth se jako zbližila s Andrewom.
Nekako su se uspjeli pomiriti
i on joj je poslije bio velika potpora i utjeha.
A onda se, što je zbilja gotovo nestvarno puno patnje,
rak koji je Andrew pobijedio deset godina prije toga vratio.
U puno jačem obliku.
Bilo je grozno, ali Andrew se borio.
Pitala sam ga bi li mu pomoglo kad bi razgovarao s Berniejem.
Rekao je da ne želi.
Vidjela sam ga u proljeće.
Došao se obratiti studentima kojima sam predavala na Princetonu.
Na ručku s njim i njegovom zaručnicom rekao mi je:
„Znaš, zločin mog tate
mog je brata ubio brzo, a mene ubija polako.”
Andrew Madoff umro je od raka u 48. godini,
šest godina nakon što se Ponzijeva shema B. Madoffa
teška 65 milijarda urušila.
Umro je okružen obitelji, a onda je Ruth ostala sama.
Muž joj je doživotno u zatvoru, izgubila je sinove.
Bernard Madoff bar zna da ima krov nad glavom.
Ali njegova žena Ruth više nije sigurna u to.
Jučer su savezne vlasti zaplijenile penthaus B. Madoffa vrijedan 7 milijuna.
Stana više nema,
kao ni kuća u Palm Beachu,
na jugu Francuske i Long Islandu,
nakon čega je njegova žena ostala beskućnica.
Bio sam prisutan kad smo je izbacili iz stana.
Sve smo uzeli i rekli joj da izađe.
Bio sam u kuhinji i popisivao njezin nakit.
Izgledala je otupjelo i šokirano.
Pušila je.
Rekao sam: „Ruth, to će te ubiti.”
Odgovorila je: „Da bar!”
Izgledalo je kao da pomirila s tim lošim svršetkom.
Ruth Madoff izašla je iz stana.
Sve je prepustila saveznim agentima.
Iznenada je postala nomad.
Živjela je na stražnjem sjedalu auta, s dva kovčega.
To je tad bio njezin život.
Sve je izgubila.
Izgubila je položaj u životu,
izgubila je oba sina
i muža s kojim je bila od svoje 13. godine.
SAVEZNI ZATVOR
Kad sam poslije posjećivala Bernieja u zatvoru,
nisam čula ništa osobito autentično
u njegovom opisu prevare i osjećajima zbog onog što je učinio,
ali jesam osjetila iskreno žaljenje
zbog onog što se dogodilo obitelji.
Psihijatri s kojima sam razgovarala o Berniejevom slučaju
imaju teoriju da je Bernie žalio što ga obitelj više ne obožava.
Nije da je on jako volio njih,
nego je volio to što oni vole njega.
Što su, naravno, osobine klasičnog narcisa i sociopata.
No što god da je to bilo, vidjela sam da je ostavilo posljedice.
Hvala.
Hvala. Sjednite, molim vas.
Nepobitna je činjenica
da je za naš gospodarski pad uvelike zaslužno
zakazivanje velikih financijskih institucija
i manjak adekvatne regulative
koja bi spriječila zloporabu.
Ukorijenila se kultura neodgovornosti
od Wall Streeta do Washingtona i svih dijelova zemlje.
Pitanje je što ćemo sad.
Nismo birali kako će kriza početi,
ali možemo birati pouku koju ćemo izvući iz nje.
Globalna financijska kriza pokazala je
da ne možemo vjerovati Wall Streetu,
ulagačkim bankama,
analitičarima burze ni agencijama za rejting,
a ponajmanje regulatorima.
Madoff je bio žrtveno jare financijske krize.
U zatvoru su završili samo Madoff i nekolicina njegovih poslušnika.
Nitko iz agencija za rejting nije završio u zatvoru, nijedan analitičar.
Nitko iz ulagačkih banaka.
Direktori nisu u zatvoru. Pokupili su bonuse.
Njihove su banke spasili.
Ali nitko nije spasio Berniejeve žrtve.
Ne možeš se distancirati od žrtava. Kad vidite što su prošle,
teško je to.
Na kraju je majka umrla prije negoli smo prodali kuću.
Taj posljednji dan, pakiranje,
bio mi je jedan od najgorih u životu.
Na kraju sam otišao.
Plakao sam kao...
Nisam se moga suzdržati.
Ostavljao sam kuću koju je otac izgradio
i u kojoj je živjela majka.
Bio je to kraj života u Palm Beachu.
Kraj velikog dijela mog života.
Sad živim u unajmljenom stanu.
Nedostaje mi ta kuća.
Voljela bih da sam je mogla zadržati,
ali naučila sam živjeti skromno.
Dobro je što nas je otac podučio kako da preživimo.
Nije mi žao što sam se preselila i promijenila način života,
Sad učim o Shakespeareovim dramama.
Pomislila sam kako je Madoffova priča vrlo šekspirijanska.
Baš je onakva kako je Shakespeare volio pisati.
U drami je zlikovac koji je imao djecu,
ali htio je moć.
I to jest tragedija.
Bernieja Madoffa FBI-u su odali vlastiti sinovi
i zato je to vrlo tragična priča o izdaji.
Što sam je više proučavala,
sve sam je više vidjela kao parabolu o izdanom povjerenju.
To je čudovište u svačijem ormaru.
Užas ispod kreveta.
I svatko zna da se to može dogoditi svakome.
Potpuno te mogu zavarati samo oni
kojima potpuno vjeruješ.
I cijena povjerenja upravo je u tome što te oni mogu tako izdati.
Ljudi žele vjerovati u dobru zaradu bez rizika.
Svatko to želi u portfelju,
ali traže Sveti gral.
Sveti gral ne postoji u stvarnom životu
pa tako ni u financijama.
Madoff je bio potpuno lažan.
Može li se u budućnosti pojaviti novi Madoff?
Imate ćemo novog Madoffa.
To će se dogoditi. Vjerujte.
Madoffov slučaj zasad je rekordan.
Ali ne zaboravite,
rekordi postoje da bi ih rušili.
SONJA KOHN NIJEKALA JE SURADNJU
I TVRDILA DA JE ŽRTVA SHEME.
GODINE 2013. SUD JE PRESUDIO
DA JE SONJA KOHN DOKAZALA POŠTENJE I INTEGRITET.
POSLIJE MADOFFOVA UHIĆENJA FAIRFIELD GREENWICH PODIGAO JE TUŽBU
ZA POVRAT 1,3 MILIJARDE.
GODINE 2011. NAGODILI SU SE SA STEČAJNIM UPRAVITELJEM I DOBILI 230 MILIJUNA,
OD ČEGA SU 70 MILIJUNA DALI FONDU ZA ŽRTVE.
NISU PRIZNALI NIKAKVE NEZAKONITE RADNJE I NI ZA ŠTO IH NISU OPTUŽILI.
JP MORGAN PRIZNAO JE LOŠ NADZOR
U NADZIRANJU TRANSAKCIJA BERNIEJA MADOFFA,
ALI TVRDE DA NITKO NIJE SVJESNO SUDJELOVAO U PREVARI.
AKO ZNATE NEKOG KOGA MUČE MISLI O SAMOUBOJSTVU,
INFORMACIJE I POMOĆ DOSTUPNI SU NA www.wannatalkaboutit.com
Prijevod titlova: Ivan Zorić